# Jorge Meré Pérez

Jorge Meré Pérez (Oviedo, Astúries, 17 d'abril de 1997) és un futbolista professional asturià que juga com a defensa central al Club América.

## Trajectòria esportiva

Meré va ingressar al planter de l'Sporting de Gijón el 2010, provinent del Reial Oviedo, i va debutar com a sènior amb l'Sporting de Gijón B la temporada 2013–14, a només 16 anys, a segona B. El 24 de juliol de 2014 va signar un nou contracte amb el club, per cinc anys, amb una clàusula de rescissió de 25 milions d'euros.
El gener de 2015 Meré es va vincular al Newscastle United, tot i que el traspàs no va prosperar. L'11 d'abril va fer el seu debut com a professional, jugant com a titular en un empat 1–1 a fora contra el Reial Saragossa, a segona divisió.
Meré va jugar cinc partits amb el primer equip durant la temporada, en què l'equip va tornar a La Liga després d'una absència de tres anys. Va debutar a la categoria el 23 de setembre de 2015, jugant com a titular en una derrota per 1–2 a fora contra el Rayo Vallecano.
Meré va jugar 25 partits durant la temporada 2015–16, guanyant la plaça a Bernardo Espinosa (que va patir una lesió), Igor Lichnovsky i Ognjen Vranješ, i el seu equip va evitar el descens a la darrera jornada.

### FC Köln

El 20 de juliol de 2017, Meré va fitxar per l'1. FC Köln amb un contracte de cinc anys, per un preu de traspàs d'entre 8.5 i 9 milions d'euros, el preu més elevat mai rebut per l'Sporting per un jugador. El seu primer partit a la Bundesliga fou el 9 de setembre, quan va jugar la segona part en una derrota per 3–0 contra l'FC Augsburg.
Meré va marcar el seu primer gol com a professional el 2 de febrer de 2018, tot i que en una derrota a casa per 2–3 contra el Borussia Dortmund.

### América

El 18 de gener de 2022, Meré va signar contracte amb el Club América de la Liga MX mexicana. L'agost fou cedit al Mazatlán FC de la mateixa lliga mexicana.
Meré va retornar a la primera divisió espanyola el gener de 2023, cedit al Cadis CF fins al 30 de juny.

## Palmarès
### Espanya Sub-19

* Campionat d'Europa Sub-19 de la UEFA: 2015

## Referències

* ↑ Julio y Meré, dos joyas en la zaga ante el Oviedo Arxivat 2019-05-04 a Wayback Machine.; GolAverage, 9 de desembre de 2013 (castellà)
* ↑ El Sporting 'ata' a Jorge Meré: la nueva perla de Mareo; El Desmarque, 24 de juliol de 2014 (castellà)
* ↑ Report: Newcastle target move for Jorge Mere before window closes Arxivat 2015-04-11 a Wayback Machine.; HITC Sport, 27 gener 2015 (anglès)
* ↑ Ni Zaragoza ni Sporting abandonan sus malas rachas; Marca, 11 abril 2015 (castellà)
* ↑ El Rayo sabe contemporizar ante un valiente Sporting; Marca, 23 setembre 2015 (castellà)
* ↑ «Jorge Meré: "Estar aquí ya es un tremendo orgullo, debute o no"» (en castellà). Vavel, 26-05-2016. [Consulta: 28 maig 2016].
* ↑ «Köln schnappt sich Abwehr-Talent» (en alemany). Sport1 (Alemanya), 20-07-2017. [Consulta: 21 juliol 2017].
* ↑ «Meré, al Colonia por 9 millones» (en castellà). El Comercio, 20-07-2017. Arxivat de l'original el 23 de juliol 2017. [Consulta: 21 juliol 2017].
* ↑ «Köln holt sich die nächste Schlappe ab und ist Letzter» (en alemany). Rheinische Post, 09-09-2017 [Consulta: 9 setembre 2017].
* ↑ «Borussia Dortmund victorious in Cologne thanks debut brace from Michy Batshuayi». Bundesliga, 03-02-2018. [Consulta: 4 març 2018].
* ↑ «Jorge Meré verlässt den FC» (en alemany). FC Köln, 18-01-2022. [Consulta: 18 gener 2022].
* ↑ Caballero, César. «Jorge Meré será presentado en Mazatlán el viernes» (en castellà). ESPN, 02-08-2022. [Consulta: 3 setembre 2022].
* ↑ «Cesión de Jorge Meré procedente del Club América» (en castellà). Cadis CF, 31-01-2023. [Consulta: 1r febrer 2023].
* ↑ «Spain see off Russia for seventh Under-19 crown». UEFA.com, 19-07-2015. [Consulta: 20 juliol 2015].

## Enllaços externs

* Fitxa a l'Sporting Arxivat 2016-10-26 a Wayback Machine. (castellà)
* Jorge Meré Pérez a BDFutbol
* Jorge Meré Pérez, Fitxa a Soccerway